ভয়াবহ হামলা মায়ানমারে, মত্যু হল অন্তত ৪০ জনের!

ওয়েব ডেস্ক : ভয়াবহ হামলা মায়ানমারে (Myanmar)। এর জেরে মত্যু হল অন্তত ৪০ জনের। ঘটনায় আহত হলেন আরও প্রায় ৮০ জন। মৃতদের তালিকায় মহিলা ও শিশু রয়েছে বলে খবর। সূত্রের খবর, জুন্টা (Junta) সরকারের বিরুদ্ধে প্রতিবাদী সভায় মোটরচালিত প্যারাগ্লাইড থেকে দু’টি বোমা দিয়ে এই হামলা চালানো হয়।

জানা যাচ্ছে, গত সোমবার থাদিঙ্গুত পূর্ণিমা উৎসব ও জুন্টার বিরুদ্ধে প্রতিবাদ জানাতে চাউং-উ শহরে ভিড় জমিয়েছিলেন বহু মানুষ। সেই সময় মোটরচালিত প্যারাগ্লাইড থেকে এই হামলা চালানো হয়। সন্ধ্যা ৭টা নাগাদ এই হামলা চালানো হয়। যার জেরে অন্তত ৪০ জন প্রাণ (Death) হারিয়েছেন বলে খবর। আহত প্রায় ৮০ জন। প্রত্যক্ষদর্শিদের দাবি, হামলার সময় সতর্কবার্তা দেওয়ার কারণে অনেকে সেখান থেকে পালাতে সক্ষম হন। নাহলে মৃতের সংখ্যা আরও বাড়ত বলে জানিয়েছেন তারা।

আরও খবর : ভারত সফরে এলেন ব্রিটিশ প্রধানমন্ত্রী!

প্রসঙ্গত, ২০২১ সালে অং সান সু চির নির্বাচিত সরকারকে ক্ষমতাচ্যুত করেছিল সামরিক বাহিনী। তার পর থেকেই জুন্টার (Junta) সঙ্গে সংঘর্ষ চলছে আরকান আর্মির। মূলত, রাখাইন প্রদেশ কার নিয়ন্ত্রণে থাকবে, তা নিয়ে দুই দলের মধ্যে সংঘর্ষ চলছে। জানা যাচ্ছে, রাখাইন প্রদেশের ১৭টি শহরের মধ্যে আরকান আর্মি ১৪টি অঞ্চল দখল করেছে। তার পর থেকেই আরকান আর্মির বিরুদ্ধে জুন্টা নিজেদের আক্রমণের তীব্রতা অনেকটাই বাড়িয়েছে। এর জেরে এখনও পর্যন্ত অনেক মানুষের মৃত্যু হয়েছে। ঘরছাড়া হয়েছেন অনেকে।

জানা গিয়েছে, জুন্টার বিরুদ্ধে আন্তর্জাতিক নিষেধাজ্ঞা জারি রয়েছে। যার কারণে তারা অস্ত্রশস্ত্র হাতে পাচ্ছে না। সেই কারণে মোটরচালিত প্যারাগ্লাইড ব্যাবহার করে হামলা চালাচ্ছে তারা। আর সম্প্রতি এই হামলার তীব্র নিন্দা করা হয়েছে মানবাধিকার বিষয়ক আন্তর্জাতিক বেসরকারী সংস্থা অ্যামনেস্টি ইন্টারন্যাশনাল-এর তরফে।